Surat An-Nahl

Surat An-Nahl (, , "Unoe") nakeuh surat nyang keu-16 lam Al-Qur'an. Jeumeulah ayat lam surat nyoe nakeuh 128 boh ayat. Neupeunan ngön An-Nahl saweub lam ayat keu-68, Allah na neuseubôt nan "unoe". Ie unoe nyang jipeugöt lé unoe lé that manfa'at keu manusia. Ie unoe nyang jipeugöt nibak bungong-bungong jeut keu ubat. Saban cit lagèe Al-Qur'an nyang neupeutrön keu meukeusud keu peujroh ban dum ureueng.

Asoe surat 
 Meuiman: uroe kiamat nyang neumeujanji lé Allah pasti trôk; kuwasa ngön 'èleumèe Allah nyan ka seumpurna nyang neutanda ngön dali-dali nyang na lam Al-Qur'an; ban dum ureueng geukeumeung peutanggông buet-buet nyang geupubuet lam dônya.
 Hukôm: peunajôh nyang haleue ngön nyang hareuem; hukôm ngui marjan ngön mutiara; hukôm pajôh peunajôh nyang hareuem watèe ka meularat; kulét ngön bulèe nibak meunatang nyang haleue tapajôh; neupeuwajéb pubuet janji ngön neuteugah peuayeum-ayeum sumpah; neupeuteugah peugöt hukôm nyang hana asaijih; hukôm meunarit a'uudzubillahi minasyaithaanirrajiim (= Ulôn meulindông bak Allah nibak syètan nyang Neukutôk).
 Riwayat Nabi Ibrahim a.s.
 Nyang la'én: asai neupeujeut manusia; ie unoe nakeuh ubat keu manusia; keuadaan pang ulèe nyang hana beutôi bak uroe kiamat; keuadaan aneuk inöng lam geukalön lé ureueng Arab bak jameuen Jahiliyah; meurunoe adab lam Islam; atôran-atôran da'wah.

Nè 

  Mukaddimah Al Qur'an versi terjemahan Departemen Agama Republik Indonesia.

Peunawôt luwa 
 Surat An-Nahl on BullGallery.com.

Surat Makkiyah